**আজিজা আলী** একজন সিঙ্গাপুরি প্রাক্তন রন্ধনশিল্পী, খাদ্য পরামর্শক, ব্যবসায়ী, শিল্পী, জহুরি এবং লেখক। তিনি সিঙ্গাপুরের প্রথম মালয় রেস্তোরাঁ চালুর, পাশাপাশি জনসাধারণের জন্য উত্তম মালয় খাবার পরিবেশনের জন্য পরিচিত।

প্রাথমিক জীবন
-------------

আট ভাই-বোনের মধ্যে দ্বিতীয়, আজিজা বড় হয়েছেন সিঙ্গাপুরের রেডিন মাসে অবস্থিত কামপংয়ে। তার বাবা ছিলেন একজন ড্রাফটসম্যান, যিনি কলম্বো প্ল্যানের সদস্য ছিলেন। তার মা ছিলেন দক্ষ গৃহিণী, যিনি শৈশবেই আজিজাকে বাণিজ্য শিখিয়েছিলেন। তার বোন ফরিদাহ আলী চ্যাং একজন মনোবিজ্ঞানী। আজিজা সিএইচআইজে সেন্ট থেরেসার কনভেন্টে পড়াশোনা করেছেন। জিসিইর সাধারন স্তরের পরীক্ষায় পরে, তিনি মালয় খাবার পরিবেশন করার জন্য আজিজার নামে একটি উত্তম ডাইনিং রেস্তোরাঁ প্রতিষ্ঠা করেন। এর আগে অবশ্য তিনি ত্রাণ শিক্ষক, কেরানি এবং দালাল হিসেবে স্বল্পকাল কাজ করেছেন। সেই সময় রেস্তোরাঁটি অপরিচিত ছিল। *দ্য স্ট্রেটস টাইমস*-এর প্রাক্তন খাদ্যবিষয়ক লেখক ভায়োলেট ওউনের মতে, আজিজা, "মালয় খাবারকে আন্তর্জাতিক স্তরে নিয়ে গেছে।"

কর্মজীবন
--------

আজিজা'স সিঙ্গাপুরের সর্বাধিক পরিচিত মালয় রেস্তোরাঁ হিসাবে পরিচিত। এটি ছিল ৩৬ ইমারেল্ড হিল রোডে অবস্থিত। একটি গৃহসজ্জাহীন দোকানঘর, যেটি আজিজা ১৯৭৮ সালে $ ১৫০,০০০ সিঙ্গাপুরি ডলারে ক্রয় করেছিলেন। সিঙ্গাপুরের প্রথম মালয় রেস্তোঁরা হিসেবে আজিজা'স চালু করা হয় ১৯৭৯ সালে। রেস্তোঁরাটি ডায়োন ওয়ারউইক এবং জেমস ইনগ্রাম পাশাপাশি ব্যান্ড ইনার সার্কেল সহ অন্যদের পৃষ্ঠপোষকতা করার জন্য উল্লেখযোগ্য। তিনি প্রতিদিন রেস্তোরাঁ খোলার আগে কুরআন তেলাওয়াত করতেন, পাশাপাশি একজন ইমামকে নিয়মিত রেস্তোঁরাতে আশীর্বাদ করতে আমন্ত্রণ জানাতেন। রেস্তোরাঁটি মশলাদার গো-মাংসের রেন্ডেংয়ের জন্য বিখ্যাত, এটি ১৯৯৬ সালে সিঙ্গাপুর ট্যুরিজম বোর্ডের সেরা ডাইনিং এক্সপেরিয়েন্স পুরস্কার জিতেছে।

১৯৯৯ সালের জুলাই মাসে তিনটি মোকদ্দমায় কর্তৃপক্ষ কর্তৃক তাকে তাড়িয়ে দেওয়ার পরে আজিজাকে আলবার্ট কোর্টে স্থানান্তরিত করা হয়, প্রথম দুটিতে আজিজা জিতলেও শেষ পর্যন্ত তৃতীয়টিতে হেরে যান। ব্যবসা সফল হওয়া সত্ত্বেও, ১৯৯৭ সালের এশীয় আর্থিক সঙ্কটের পরবর্তী বছর আজিজাকে তার রেস্তোরাঁ বন্ধ করতে হয়েছিল। এরপরে আজিজা শ টাওয়ারে একটি খাবার ক্যাটারিং স্টল নিয়েছিলেন; সেটিও এক বছরেরও কম সময়ে মধ্যে সেই ব্যবসাও গুটিয়ে নেন। তার বয়সের কারণে আজিজা আজিজা'স পুনরায় খোলার প্রস্তাব প্রত্যাখ্যান করেন। তিনি প্রায়শই মালয় খাবার প্রচারের জন্য টেলিভিশন অনুষ্ঠানে উপস্থিত হয়েছেন, এবং ২০০১ সালে প্রকাশিত *আজিজা'স ক্রিয়েটিভ মালয় কুইসিন* শিরোনামে একটি রান্নার বই লিখেন। একজন স্ব-শিক্ষিত শিল্পী, আজিজার শিল্পকর্মগুলির দাম কয়েক হাজার ডলার; তিনি দুটি একক শিল্প প্রদর্শনী করেছেন (২০০৮ এবং ২০১০) আজিজা গহনা ডিজাইনও করেন, যা পরে তার আমিরতি পরিচয়ে সেগুলো বিক্রি করেন। আজিজার ২০১৩ সালের স্মৃতিচারণ, *সামবাল ডেইস, কাম্পং কুসিন* শিরোনামে, যেটি মার্চ মাসে প্রকাশিত হয়েছিল। এটি প্রধানত তার শৈশব নিয়ে আলোচনা করা হয়েছে। তিনি সিঙ্গাপুরের নভেনায় বসবাস করছেন।

বই [Aziza's Creative Malay Cuisine], [Sambal Days, Kampong Cuisine],[My Heritage Kitchen: The Culinary Art of Aziza Ali]

তথ্যসূত্র
---------

1. 1 2 3 4 5  তান, রেবেকা লিন (৬ মে ২০১৩)। "Spice of life: Former restaurateur Aziza Ali is a busy woman"। *The Straits Times*। ১১ মে ২০১৩ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০২০।
2. 1 2 3  Ng, Sheere (২৭ মার্চ ২০১৩)। "Religion and Superstitions in the Dining Business"। ৪ জুন ২০১৩ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০২০।
3. 1 2  Lee, Jan (৭ মার্চ ২০১৩)। "Chef Aziza Ali launches new book on learning to cook in her childhood days"। *The Straits Times*।  (সদস্যতা প্রয়োজনীয়)
4. ↑  ওয়াং ১৯৯৫, পৃ. ১৭।
5. ↑  Erlanger, Steve (২৪ ডিসেম্বর ১৯৮৯)। "WHAT'S DOING IN: Singapore"। *দ্য নিউ ইয়র্ক টাইমস*। ২৯ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০২০।
6. 1 2 3 4 5 6  Tan, Rebecca Lynne (৬ মে ২০১৩)। "Spice of life: Former restaurateur Aziza Ali is a busy woman"। *The Straits Times*। ১১ মে ২০১৩ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০২০।
7. ↑  মুর ১৯৯৮, পৃ. ২৯৫।
8. ↑  ইভল্যান্ড ১৯৯৮, পৃ. ১১৬।

আরও পড়ুন
---------

Aziza, Ali (২০১৩)। *Sambal Days, Kampong Cuisine*। Ate। 
ওয়াং, ডেভিড (১৯৯৫)। *The Food of Singapore: Authentic Recipes from the Manhattan of the East* (ইংরেজি ভাষায়)। পেরিপ্লাস সংস্করণ। আইএসবিএন 978-0895947710। ওএল 538525M। ওসিএলসি 32582770। 
মুর, ভেন্ডি (১৯৯৮)। *West Malaysia and Singapore* (ইংরেজি ভাষায়)। পেরিপ্লাস সংস্করণ। আইএসবিএন 9789625931791। ওএল 9160671M। ওসিএলসি 41073355। 
ইভল্যান্ড, জেনিফার (১৯৯৮)। *Frommer's Singapore & Malaysia* (ইংরেজি ভাষায়)। উইলে। আইএসবিএন 9780028620992। ওসিএলসি 40806422।